CELEX: 32020D2078
Language: ro
Date: 2020-12-10 00:00:00
Title: Decizia (UE) 2020/2078 a Consiliului din 10 decembrie 2020 privind poziția care urmează să fie adoptată în numele Uniunii Europene în cadrul Comitetului mixt de cooperare vamală UE-Canada cu privire la adoptarea deciziei privind recunoașterea reciprocă a Programului de parteneriat pentru protecție al Canadei și a Programului Uniunii Europene privind operatorii economici autorizați

15.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 424/58
               
            
         DECIZIA (UE) 2020/2078 A CONSILIULUI
         din 10 decembrie 2020
         privind poziția care urmează să fie adoptată în numele Uniunii Europene în cadrul Comitetului mixt de cooperare vamală UE-Canada cu privire la adoptarea deciziei privind recunoașterea reciprocă a Programului de parteneriat pentru protecție al Canadei și a Programului Uniunii Europene privind operatorii economici autorizați
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul dintre Comunitatea Europeană și Canada privind cooperarea vamală și asistența reciprocă în probleme vamale (denumit în continuare „CMAA”) a fost încheiat de Uniune prin Decizia 98/18/CE a Consiliului (1) și a intrat în vigoare la 1 ianuarie 1998.
                  
               
                     (2)
                  
                  
                     Articolul 2 din CMAA invită autoritățile vamale să dezvolte o cooperare vamală cât mai extinsă.
                  
               
                     (3)
                  
                  
                     În temeiul articolului 20 din CMAA, Comitetul mixt de cooperare vamală (denumit în continuare „JCCC”) ia măsurile necesare unei cooperări vamale.
                  
               
                     (4)
                  
                  
                     Acordul dintre Uniunea Europeană și Canada privind cooperarea vamală sub aspectele referitoare la securitatea lanțului de aprovizionare (denumit în continuare „SCSA”) a fost încheiat de Uniune prin Decizia 2014/941/UE a Consiliului (2) și a intrat în vigoare la 1 noiembrie 2013.
                  
               
                     (5)
                  
                  
                     În temeiul articolului 5 din SCSA, JCCC este împuternicit să adopte decizii privind recunoașterea reciprocă a tehnicilor de gestionare a riscurilor, a normelor privind riscurile, a controalelor de securitate și a programelor de parteneriat comercial.
                  
               
                     (6)
                  
                  
                     JCCC intenționează să adopte o decizie privind recunoașterea reciprocă a Programului de parteneriat pentru protecție al Canadei și a Programului Uniunii Europene privind operatorii economici autorizați în cadrul celei de-a cincea reuniuni ale sale și în orice caz înainte de sfârșitul anului 2022.
                  
               
                     (7)
                  
                  
                     Este oportun să se stabilească poziția care urmează să fie adoptată în numele Uniunii în cadrul JCCC, întrucât decizia privind recunoașterea reciprocă a Programului de parteneriat pentru protecție al Canadei și a Programului Uniunii Europene privind operatorii economici autorizați va produce efecte juridice în Uniune.
                  
               
                     (8)
                  
                  
                     Poziția Uniunii în cadrul JCCC privind recunoașterea reciprocă a Programului de parteneriat pentru protecție al Canadei și a Programului Uniunii Europene privind operatorii economici autorizați ar trebui să se bazeze pe proiectul de decizie al JCCC,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Comitetului mixt de cooperare vamală (denumit în continuare „JCCC”), instituit prin Acordul dintre Comunitatea Europeană și Canada privind cooperarea vamală și asistența reciprocă în probleme vamale, în cadrul celei de a cincea reuniuni ale JCCC, privind recunoașterea reciprocă a Programului de parteneriat pentru protecție al Canadei și a Programului Uniunii Europene privind operatorii economici autorizați se bazează pe proiectul de decizie al JCCC (3).
         
         
            Articolul 2
            Prezenta decizie intră în vigoare la data adoptării și expiră la 31 decembrie 2022.
         
         
            Adoptată la Bruxelles, 10 decembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia 98/18/CE a Consiliului din 27 noiembrie 1997 privind încheierea Acordului dintre Comunitatea Europeană și Canada referitor la cooperarea vamală și asistența reciprocă în domeniul vamal (JO L 7, 13.1.1998, p. 37).
         
            (2)  Decizia 2014/941/UE a Consiliului din 27 iunie 2013 privind încheierea Acordului între Uniunea Europeană și Canada privind cooperarea vamală sub aspectele referitoare la securitatea lanțului de aprovizionare (JO L 367, 23.12.2014, p. 8).
         
            (3)  A se vedea documentul ST13014/20, la adresa: http://register.consilium.europa.eu